ભારતના ભૂતપૂર્વ કેપ્ટન સૌરવ ગાંગુલી અને ઓફ્ફ સ્પિનર હરભજન સિંહ આઈસીસીના નિર્ણયની ટીકા કરી છે. હરભજને કહ્યું કે 2001માં સાઉથ આફ્રિકામાં રમતી વખતે વધુપડતી અપીલ કરવા બદલ અમારી ટીમના 6 જણ પર પ્રતિબંધ મૂકવામાં આવ્યો હતો અને 2008માં સિડનીમાં અમારો કોઈ દોષ ન હોવા છતાં અમને ત્રણ મેચ માટે સસ્પેન્ડ કરી દેવામાં આવ્યા હતા. જ્યારે લેટેસ્ટ બનાવમાં, બેંક્રોફ્ટે ગુનાની કબૂલાત કરી લીધી છે તે છતાં એની પર કોઈ પ્રકારનો પ્રતિબંધ મૂકવામાં આવ્યો નથી. વાહ, આઈસીસી અલગ અલગ વ્યક્તિ માટે અલગ અલગ નિયમો રાખે છે.